สวัสดีค่ะ ดิฉันไม่เคยมีเพศสัมพันธ์ แล้วถ้ามีคนไปช่วยตัวเองในห้องน้ำ มีคราบอสุจิยุติดยุที่ชักโครก แร้วดิฉันไม่ทราบ ดิฉันเรยไปนั่งที่ชักโครก จะท้องไหมค่ะ และเดือนมกราคมประจำเดือนก็มานิดเดียวเป็นสีแดงอมชมพู ต่อมาเดือน กุมภาพันธ์ก็มีเลือดเหมือนประจำเดือนสีเเดงเข้มมา ประมาณ7-9วัน มีอาการแน่นท้อง เจ็บหน้าอก เวียนหัว มีรอยดำขึ้นกลางท้อง และรอยดำที่หน้าอกขยายใหญ่ขึ้น จะท้องไหมค่ะ
สวัสดีค่ะ การนั่งบนชักโครกที่เปื้อนน้ำอสุจินั้น ไม่ได้ทำให้เกิดการตั้งครรภ์ได้ เพราะอสุจิก็จะเปื้อนเฉพาะบริเวณต้นขา หรือหากเปื้อนที่อวัยวะเพศหญิงภายนอกก็ตาม อสุจิก็ไม่สามารถเคลื่อนที่เข้าไปในช่องคลอดได้เองค่ะ นอกจากนี้ โดยปกติแล้ว เมื่ออสุจิออกนอกร่างกายภายในประมาณครึ่งชั่วโมง ก็จะตายไปหมดแล้วด้วยค่ะสำหรับการที่ประจำเดือนมาแล้วในเดือน ม.ค. และ ก.พ.ก็แสดงว่าไม่ได้มีการตั้งครรภ์เกิดขึ้นค่ะ แม้ปริมาณประจำเดือนในเดือน ม.ค. จะมาน้อยก็ตามส่วนอาการต่างๆ คือแน่นท้อง เจ็บหน้าอก เวียนหัว มีรอยดำขึ้นกลางท้อง ก็ย่อมไม่ใช่อาการของการตั้งครรภ์ โดยอาการต่างๆ อาจเกิดจากการมีความเครียด วิตกกังวล ก็ได้ หรือมีโรคต่างๆ เช่น กระเพาะอาหารอักเสบ กรดไหลย้อน หรือเป็นผลข้างเคียงจากการทานยาฮอร์โมนต่างๆ อาหารเสริม สมุนไพร เป็นต้น ทั้งนี้ หากกังวลมาก ก็อาจลองตรวจหาการตั้งครรภ์ดู หากตรวจไม่พบ จะได้ไม่ต้องเครียดค่ะ และหากอาการต่างๆ ไม่ดีขึ้น ก็ควรไปพบแพทย์เพื่อตรวจค่ะ